Translate the text from Welsh to English.



 
Ar 27 Hydref 2021, cadarnhaodd Prif Swyddog Milfeddygol Lloegr achos o Ffliw Adar Pathogenig Iawn (HPAI), H5N1, mewn canolfan achub adar gwyllt yn Swydd Gaerwrangon yn Lloegr. Ers hynny, parhawyd i gael achosion o ffliw’r adar mewn dofednod ac adar cadw a gwelwyd y feirws hefyd mewn adar gwyllt. Cafodd cyfanswm o 152 eiddo ym Mhrydain Fawr, saith yng Nghymru, eu heintio â’r HPAI rhwng Hydref 2021 a Medi 2022, gan ei wneud yr achos hiraf a mwyaf o’r feirws.


Cafwyd cynnydd yn yr achosion yn Lloegr yn ddiweddar, gyda thros 35 o achosion wedi’u cadarnhau mewn adar cadw ers 1 Hydref.  Mae’r risg o’i drosglwyddo gan adar gwyllt wedi codi o ‘ganolig’ i ‘uchel’ ac mae’r risg o heintio dofednod yn y DU wedi codi o ‘ganolig’ i ‘uchel’ pan fo lefel y bioddiogelwch yn annigonol, ac o ‘isel’ i ‘ganolig’ lle ceir mesurau bioddiogelwch llym. Mae mesurau bioddiogelwch da yn hanfodol i gadw adar yn ddiogel rhag y feirws hynod heintus hwn.


Fel mesur i’w atal, ac fel ymateb i’r lefelau risg uchel ac i leihau’r risg o heintio dofednod ac adar caeth eraill, rwy’n datgan bod Cymru gyfan yn Barth Atal Ffliw’r Adar o dan Erthygl 6 o Orchymyn Ffliw Adar a Ffliw sy’n Deillio o Adar mewn Mamaliaid (Cymru) 2006\.  Bydd y Parth Atal yn dod i rym o 12:00 ar 17 Hydref 2022 ymlaen.


Bydd y Parth Atal yn golygu y bydd gofyn i bawb sy'n cadw dofednod ac adar caeth eraill, ni waeth sut y maent yn cael eu cadw, gymryd camau priodol ac ymarferol, gan gynnwys:


* Cadw adar cadw oddi ar dir y gwyddys ei fod yn cael ei ddefnyddio gan adar dŵr gwyllt neu ei halogi gan eu tail neu eu pluf neu lle ceir risg uchel i hynny ddigwydd
* Sicrhau nad yw'r ardaloedd lle mae'r adar yn cael eu cadw yn ddeniadol i adar gwyllt, er enghraifft, drwy osod netin dros byllau dŵr, a thrwy gael gwared ar ffynonellau bwyd a allai ddenu adar gwyllt:
* Bwydo a dyfrio'ch adar mewn ardal gaeedig er mwyn peidio â denu adar gwyllt;
* Sicrhau bod cyn lleied o fynd a dod â phosibl o fannau caeedig lle cedwir adar;
* Glanhau a diheintio esgidiau a chadw mannau lle mae adar yn byw yn lân ac yn daclus;
* Sicrhau nad yw’r sarn (deunydd gwely), offer, dillad a phopeth arall sy’n cael dod i’r mannau lle cedwir yr adar wedi’u halogi, boed uniongyrchol neu’n anuniongyrchol, gan HPAI, sy’n cael ei ledaenu’n bennaf gan dail adar
* Cadw hwyaid a gwyddau domestig ar wahân i ddofednod eraill.


Mae’r gofynion hyn yn berthnasol i bob aderyn cadw, gan gynnwys heidiau bach o lai na 50 o adar.


Os yw pobl yn cadw mwy na 500 o adar, bydd gofyn iddyn nhw gymryd camau bioddiogelwch ychwanegol hefyd, gan gynnwys cyfyngu ar fynediad i bobl nad yw’n hanfodol eu bod yn dod i gysylltiad â’r adar, newid dillad neu esgidiau cyn mynd i mewn i fannau caeedig lle cedwir adar, a glanhau a diheintio cerbydau.


Bydd y Parth Atal Ffliw Adar yn parhau tan bod y risg yn gostwng i lefel sy’n dweud wrthym nad oes ei angen mwyach. Bydd y Parth yn cael ei adolygu’n rheolaidd a gellir newid ei ffiniau mewn ymateb i ddatblygiad epidemig HPAI.


Rwy’n credu bod y mesurau yn y Parth Atal hwn yn gymesur i lefel y risg rydym yn ei hwynebu. Mae'n hanfodol ein bod yn cymryd camau rhagweithiol i ddiogelu'n diwydiant dofednod, adar cadw eraill, iechyd y cyhoedd, ein cadwyni cyflenwi bwyd a lles ceidwaid adar yng Nghymru.


Mae pob un ohonom yn gyfrifol am atal clefydau a diogelu iechyd ein haid genedlaethol yng Nghymru. Bydd angen i bawb sy'n cadw dofednod ac adar caeth eraill gydymffurfio â gofynion y Parth Atal Ffliw Adar.  Rhaid i geidwad barhau i gadw llygad am arwyddion o'r clefyd. Mae Ffliw Adar yn glefyd hysbysadwy, a dylai pobl roi gwybod i’r Asiantaeth Iechyd Anifeiliaid a Phlanhigion ar unwaith os oes ganddyn nhw unrhyw amheuon.


Nid yw mesurau i gadw adar mewn siediau’n cael eu gwneud yn orfodol o dan ofynion y Parth Atal hwn. Mesurau bioddiogelwch da a chadarn yw’r ffordd orau o amddiffyn rhag pob clefyd anifail, ac mae hwn yn amser da i bawb adolygu ei arferion bioddiogelwch ac ystyried beth arall y gellid ei wneud. Y gofyniad lleiaf yw’r amodau hyn yn y Parth Atal a rhaid i bawb sy’n cadw adar gydymffurfio â nhw. Mae’n bosibl y bydd ceidwaid adar yn penderfynu bod angen cadw eu heidiau mewn siediau ar yr adeg hon i’w diogelu, ac nid gwneud hynny’n orfodol wedi’i ddiystyru fel mesur ychwanegol y gellir ei gyflwyno gan y Llywodraeth yn nes ymlaen wrth inni barhau i adolygu’r clefyd a’i ddeall yn well wrth i’r sefyllfa ddatblygu.


Rwy’n parhau i annog pawb sy'n cadw dofednod, hyd yn oed y rheini sydd â llai na 50 o adar, i gofrestru’u hadar gyda’r APHA. Mae hyn yn ofyn cyfreithiol i geidwaid sydd â mwy na 50 o adar ac rydym yn ei argymell yn gyfer i’r rheini sy’n cadw llai. Bydd hynny'n fodd i sicrhau y gellir cysylltu â nhw ar unwaith, drwy'r e\-bost neu neges destun, os ceir achosion o ffliw ada, gan olygu y byddan nhw'n gallu diogelu eu haid cyn gynted â phosibl.


Mae gwybodaeth am ofynion y Parth Atal Ffliw Adar, canllawiau a gwybodaeth am y datblygiadau diweddaraf i'w gweld ar wefan Llywodraeth Cymru.  







Translation:


 
On 27 October 2021, the Chief Veterinary Officer for England confirmed a case of Highly Pathogenic Avian Influenza (HPAI) H5N1 at a wild bird rescue centre in Worcestershire, England. Since then, outbreaks in poultry and kept birds have continued and the virus has continued to be detected in some species of wild birds.  A total of 152 premises in GB, seven in Wales, have been infected with (HPAI) between October 2021 and September 2022, making this the largest and most prolonged incursion of this virus.


Recently there has been a marked increase in outbreaks in England with over 35 cases confirmed in kept birds since 1 October. The risk of incursion from wild birds has now been raised from ‘medium’ to ‘high’ and the risk of infection to poultry in the UK has been raised from ‘medium’ to ‘high’ where biosecurity is inadequate, and from ‘low’ to ‘medium’ where stringent biosecurity measures are applied. Good biosecurity is essential to keep birds safe from this highly infectious virus. 


As a preventative measure, in response to the increased risk levels and to mitigate the risk of infection to poultry and other captive birds, I am declaring an all\-Wales Avian Influenza Prevention Zone, under Article 6 of the Avian Influenza and Influenza of Avian Origin in Mammals (Wales) (No. 2\) Order 2006\[1]. The Prevention Zone will apply from 12:00 on 17 October 2022\.


The Prevention Zone will require all keepers of poultry and other captive birds, irrespective of how they are kept, to take appropriate and practicable steps, including:


* Keeping kept birds off land that is known to be, or at high risk of being, frequented by wild waterfowl, or contaminated by their droppings or feathers
* Ensure the areas where birds are kept are unattractive to wild birds, especially waterfowl, for example, by netting ponds and surrounding areas and by removing wild bird food sources;
* Feed and water your birds in enclosed areas to discourage wild birds;
* Minimise movement of people in and out of bird enclosures;
* Clean and disinfect footwear, use foot dips before entering poultry enclosures, and keep areas where birds live clean and tidy;
* Ensure that all bedding, equipment, clothing and anything else that enters the areas where birds are kept are free of direct or indirect contamination with HPAI, which is mainly spread through bird droppings.
* Keep domestic ducks and geese separate from other poultry.


These requirements apply to all kept birds, including small flocks with fewer than 50 birds. 


Keepers with more than 500 birds will also be required to take extra biosecurity measures, including restricting access to non\-essential people, changing clothing and footwear before entering bird enclosures and cleaning and disinfecting vehicles.


This Avian Influenza Prevention Zone will remain in place until a reduction in risk levels indicates it is no longer required. The control measures within the Zone will be kept under regular review and may change in response to development of the HPAI epidemic.


I consider the measures in this Prevention Zone to be proportionate to the risk level we face. It is essential we take proactive steps to protect our poultry, other kept birds, public health, our food supply chains and the well\-being of bird keepers in Wales.


We all have a responsibility to prevent disease and protect the health of our national flock in Wales. All keepers of poultry and other captive birds must comply with the requirements of the Avian Influenza Prevention Zone. Keepers must remain vigilant for signs of disease. Avian influenza is a notifiable disease. Any suspicion should be reported immediately to the Animal and Plant Health Agency (APHA).


Housing of birds is not currently being made mandatory under the requirements of this Prevention Zone.  Stringent biosecurity measures are our best defence against all animal diseases, and this is an opportune moment for everyone to review biosecurity practices and consider where more can be done. The conditions in the Prevention Zone are a minimum all keepers must comply with as we face this disease risk. Individual bird keepers may decide housing their flocks at this stage is necessary to protect them, and mandatory housing has not been ruled out as an additional measure which may be introduced by Welsh Government.


I continue to strongly encourage all poultry keepers, including those with fewer than 50 birds, to register their birds with APHA. This a legal requirement for keepers with more than 50 birds and highly recommended for those with fewer. It ensures they can be contacted immediately, via email or text update, in an avian disease outbreak, enabling them to protect their flock at the earliest opportunity.


Information on the requirements of the Avian Influenza Prevention Zone, guidance and latest developments is available on the Welsh Government website.


\[1] SI 2006 / 2927 (W.262\) as amended by the Avian Influenza (Wales) (Amendment and Revocation) Order 2022/280 (W.81\).